**O čom asi je slogan Warrena Bufetta :**

*„Banka:  Vaše peniaze nie sú stratené, ale ich má niekto iný...“*

*alebo*

**Ako blízko je autokratický režim ?**

 Vážené dámy a páni,

 skôr než si odpovieme na to, o čom je tento slogan, musíme sa pozrieť na stav vývoja globálnej ekonomiky, ktorej banky, tváriace sa ako štátne, sú poriadne pokrivenou chrbticou svetového inflačného stroja. S čím teda pracujú banky? Sú to skutočne ešte peniaze? Komu patria peniaze, keď sme to nie my? Nebolo by lepšie kupovať fyzické zlato a to držať doma? Platíme bankám výpalné za ochranu? Prečo bankám prekáža hotovosť? Ale najprv niečo o jednom človeku.

 **Sergej Jurievič Glazyev** *(narodený 1. januára 1961, v Záporoží, Ukrajinská SSR, ZSSR) je ruský politik a ekonóm, poradca prezidenta Ruskej federácie o regionálnej hospodárskej integrácii, člen Národného finančného výboru, Bankovej rady Ruska a od roku 2008 riadny člen Ruskej akadémie vied. Glazyev bol ministrom zahraničných ekonomických vzťahov v kabinete Jeľcina a jediným členom ruskej vlády, ktorý odstúpil na protest proti zrušeniu parlamentu a ústavy prezidentom Jeľcinom v roku 1993. Glazyev bol členom Štátnej dumy.*

 Jeho základná idea spočíva vtom, že je potrebné odstrániť ideológiu typu CNN, ako sa USA darí a nahradiť ju ekonomickou monetárnou teóriou staručkého Marxa prispôsobenej dnešným požiadavkám. V kapitalistickom systéme bol len jeden PRAVÝ BOH a tým sú plnohodnotné peniaze. Ten BOH mal striebornú tvár, zlaté vlasy a oči plné drahokamov. Dnes nám banky ponúkajú len jeho papierovú, alebo plastikovú ikonu. Neúctou k tomuto PRAVÉMU BOHU, sa Západ sa ocitol v pasci, z ktorej zatiaľ niet úniku. Rastúca antiruská hystéria v USA a nalinkovaná aj EÚ je toho dôkazom. Nemusíme pri tom chváliť Putina a Rusko ani Ten Siau-Pinga a Čínu, ale je treba sledovať túto šachovú partiu monetárneho pohybu. Na začiatku odhodíme ako vždy našu gumenú morálku, etiku, geopolitiku a hneď sa nám začne (aj to aj vďaka toľko preklínanej Marxovej ekonómii peňazí) lepšie dýchať.

 Po tom, čo si Západ pod vedením USA uvedomil blízkosť zlyhania na Ukrajine, nastavili USA nasmerovanie krajín EÚ na cieľ zničiť hospodárstvo Ruska cez pokles ceny ropy a opatreniami súvisiacimi s cenou plynu a hlavne cenou zlata. Dá sa povedať, že tzv. "reganomika" (a tým pád zlatého štandardu v roku 1971) už prestala fungovať. Veľmi málo ľudí vie pochopiť, čo Rusko a Čína v danej chvíli robí. A v podstate vôbec nikto nevie, čo bude robiť ďalej. Či sa to zdá byť divné, tak napríklad Putin predáva ropu a zemný plyn výlučne za fyzické zlato. On to síce nevytrubuje do celého sveta v štýle veľkej reklamy, ale koná. Nejde o pri tom o nič menšieho ako DEDOLARIZÁCIU SVETA. Samozrejme na tom má svoj podiel aj Čína. Obe krajiny, tak ako predtým, akceptujú americký dolár. Pri tom využívajú Marxovu funkciu peňazí v obehu tovarov. Avšak táto Marxova funkcia je pri dolároch obmedzená týmito krajinami len na medziprodukt ďalšej výmeny. Napríklad všetky americké doláre, ktoré dostal Putin za predaj ropy a zemného plynu za okamžite menia nákupom za fyzické zlato!

 Pokiaľ Marx v ekonomickej teórii vyprodukoval vzorec obehu tovarov "T-P-T", Glazev ho povýšil T-Dolár-Zlato-T**?**". Ten nákup tovaru pri konci Glazyevoho cyklu obehu tovarov je tiež veľkým otáznikom. Objem štátnych ruských rezerv v cenných palieroch sa neustále znižuje už viac ako jednu dekádu. Prečo zdôrazňujeme otáznik ? Totiž, prvá podpredsedníčka Ruskej centrálnej banky (CBRF) Xenia Judajevová zdôraznila, že Centrálna banka RF by mohla použiť zlato zo svojich rezerv platiť za dovoz, ..."ALE"... - len vtedy ak to bude potrebné a to sa bez nejakej katastrofy v Rusku asi nestane.

 Na pochopenie jej vyhlásenia sa stačí pozrieť na dynamiku rastu objemu zlata v objeme finančných rezerv Ruska a Číny a porovnať tieto údaje cez devízové inkaso z predaja ropy a zemného plynu a u Číny tovarov za rovnaké zúčtovacie obdobie. Napríklad v 3. štvrťroku minulého roka dosiahol ruský nákup fyzického zlata rekord. V tomto období Rusko zakúpilo neuveriteľné množstvo zlata – viac, než koľko ho kúpili všetky ostatné krajiny sveta dohromady!

 Len pre zaujímavosť. Nie je to tak dávno, čo britskí vedci prišli na to isté, čo už bolo pred niekoľkými rokmi uverejnené v "Záveroch geologickej služby USA". Zacitujme z tejto správy: ***" Európa nemôže prežiť bez dodávky energetických surovín z Ruska. To znamená, že ani svet nemôže prežiť, ak z globálnej rovnováhy dodávky energetických surovín vypadnú zásoby ropy a zemného plynu z Ruska"***. Hegemónia petrodolára sa tak už otriasa v základoch, ale vtedy tomu nik nevenoval pozornosť. Mechanizmus predaja ropy za fyzické zlato donútil FED a ESF (Exchange Stabilization Fund) opatrne podhodnotiť už aj tak podhodnotené zlato a tak umelo podporiť zvýšenie kúpnej sily dolára. Je zaujímavé, že cena podhodnotenia zlata bola v USA povýšená až na úroveň zákona. A tak, čuduj sa svete, zlato sa touto zákonnou úpravou od momentu jeho prijatia, stalo vo svete doslovne ANTIDOLÁROM. Tým sa plne otvorilo tzv. Zlaté okno uzavreté pádom zlatého štandardu v roku 1971.

 Takéto okno je napríklad otvorené v Rusku a to už od roku 2014. Rusko potápa monopol dolára USA doslovne plazivým spôsobom. Mimochodom, jedna z podmienok pre uplatnenia tejto teórie dolárovej pasce v praxi, bola požiadavka zhodiť súčasný finančný systém bez otrasov. Každému je jasné, že nesplatiteľné dlhy USA by pri otrase okamžite rozhodili globálny menový systém založený na monopole dolára. A to nikto nechce. Ďalším zaujímavým momentom plazivej ruskej rulety je ruský urán, bez ktorého by v USA napríklad nesvietila každá šiesta žiarovka. Netreba ani veľmi hádať, že je aj urán je z Ruska do USA predávaný za doláre a končí okamžitým nákupom zlata za utŕžené doláre. To pri podhodnocovaní zlata zabezpečuje Rusku stále väčší váhový objem nakúpeného zlata. Všetci poznáme dávne symboly hada, alebo krokodíla požierajúcich si vlastný chvost. Myslím, že tento seba požierajúci mechanizmus je dostatočne stabilný nato, aby v ďalekej budúcnosti pochoval fyzické zlaté zásoby USA. Neviem povedať, či USA vôbec ešte má zásoby zlata v takom objeme, v akom ich deklaruje.

 Berúc do úvahy rastúci schodok obchodnej bilancie medzi USA a Čínou (v súčasnosti päťkrát vyšší v prospech Číny), tak tento výrok v preklade z jazyka finančníkov USA hovorí za všetko: "Čína končí predaj ich tovaru pre NÁS držiteľov dolárov". Myslí si niekto normálny v USA, že krajina má ešte na to, aby viedla obchodnú vojnu s Čínou? Alebo vôbec s Ruskom, s Čínou, s Indiou a s Tureckom, ktoré neposlúcha velenie NATO a nakupuje zbrane v Rusku? Analýza spoločnej menovej politiky Ruska a Číny ukazuje, že krajiny zrejme doláre, alebo ich podstatnú časť, ticho menia de facto na zlato. Medzi sebou už obe krajiny normálne zúčtovávajú v zlate. Do takéhoto obchodu dolár bez zlatého krytia dávno neparí. Samozrejme kritici namietajú, že svetový objem obchodu zo zlatom je malý oproti obchodu s tovarmi. Ale za dobu jeho existencie sa nezastavil a cena zlata stále rastie, napriek špekuláciám. V roku 1792. opakujem 1792, stála unca zlata 19,39 USD, dnes je to 1 145,90 USD. Aj keď fyzická dodávka zlata sa na trhu uskutočňuje iba v objeme 280 mil. USD[[1]](#footnote-1)) mesačne nesie v sebe netušené zmeny. Napriek tomuto malému objemu zmien v dlhých časových radoch sa podľa vzorcov Thomasa Pikettiho dosahujú obrovské zmeny v deľbe a posune majetku. Tá matematika platí v prípade pohybu fyzického zlata rovnako, ako u ostatného majetku. Dokonca po úprave vzorcov to platí v oboch smeroch (rekurzívne). Spomínaný Petrodolár z nedávno slávnej svätej trojice vládnucej svetu, **dolár-petrodolár-zlato**, nastúpil spätný chod vďaka otvorenému "zlatému oknu". A fyzické zlato nabralo jasný kurz presunu zo Západu smerom na Východ a predpokladá sa zvýšenie tempa práve v miere podhodnocovania zlata na úkor dolára.

 Vážené dámy a páni,

 dospeli sme do bodu, kedy budeme môcť odpovedať na otázku položenú v názve témy. Koho sú naše peniaze ? Ak si všimnete, že papierové euro bankovky majú na jednej strane mosty vyjadrujúce naše spájanie, potom zistíte, že skutočne ide o bankovky a nie štátovky. Tento typ peňazí je charakteristický pre táborové poukážky vo väzniciach, guľagoch a podobne. S plnohodnotnými peniazmi dávno nemajú nič spoločného. Ich charakteristickou črtou je to, že neposkytujú žiadne právne záruky zo strany emitora meny. Voľakedy ste na bankovkách našli, že sú doláre kryté minimálne striebrom, a to aj podľa pôvodnej americkej ústavy. Neskoršie na štátovkách bol nápis o krytí štátovky majetkom štátu. S takýmto peniazom ako je euro by ste vtedy na súde neobstáli. Okrem toho, euro je od začiatku koncipované tak, aby mohlo dôjsť aj k rozpadu Európskej únie bez finančných otrasov. Každý štát má pridelenú sériu euro bankoviek a Slovensko má sériu "E" [[2]](#footnote-2)). Je to aj na Internete. Prvý záver, to čo máme dočasne v rukách, to nie sú plnohodnotné peniaze a právne nám nepatria. Peniaze teda nie sú predmetom verejnej kontroly, ale sú majiteľov bánk a k tým rozhodne nepatríme. To v plnom rozsahu platí pre FED aj ECB.

 To isté platí aj pre naše platobné karty, len s tým rozdielom že banka kontroluje všetky finančné aspekty nášho súkromného života. Zavedením bezhotovostného styku a preferovania tohto spôsobu platby vidíme snahu bánk o potlačenie demokracie získaním absolútnej kontroly nad našimi životmi. Ak vo svete zanikne hotovosť a zablokujú vám účet, tak umriete hladom.

 Odolnosť bánk je pramizerná a to vidíme na páde veľkých bánk. Bankové peniaze sú tvorené z ničoho a sú plne založené na dlhu. Ak by sa splatili dlhy, verte ostaneme bez peňazí. Ako to funguje ? Nuž presne podľa brožúrky Moderná mechanika peňazí. **[[3]](#footnote-3))** Banka vydá 10 dlžníkom úver 10 dolárov na 5 % úroku. Ale nominálny objem skutočne vydaných peňazí bankou po odpočítaní nákladov na ich vytlačenie je len a len na sumu 100 dolárov, ale banka požaduje od dlžníkov 105 dolárov. A tak niekto v tejto hre niekto si vytiahne povestného Čierneho Petra a je mu odobratý reálny majetok (napríklad dom), ktorý potom banka predá.

 Ako sa správa banka ku vkladateľom? Ako náhle dáte peniaze do banky, alebo vám ich banka odoberie priamo od zamestnávateľa cez účet prenesie náklady za prevod na vaše konto v podobe poplatku za vedenie účtu. Až teraz sa začínajú diať ďalšie psie kúsky. Banka vám ponúkne 2 % úroku za možnosť nakladania s vašimi peniazmi, ale v skutočnosti vás verejne zaťaží infláciou na úrovni cca 3%. Ešte stále si myslíte, že: ***"Aj banku môžete mať rád."*** Pokiaľ si ale ako ekonóm prepočítate skutočnú infláciu v štáte, môže v niektorých prípadoch dosiahnuť extrémneho čísla 18 % ročne aj za normálneho fungovania ekonomiky. To je naša otrocká platba majiteľom bánk, ktorou si platíme vlastné otroctvo.

 Chcete si vybrať tzv. vaše vlastné neplnohodnotné peniaze na ktorých banka zarába v hotovosti, tak platíte opäť poplatok. To neplatí v prípade platobných kariet. Prečo tomu tak je ?Práve pre nastúpený trend bánk ovládnuť váš súkromný život, lebo vaše peniaze už majú.

 Od bánk si požičiavajú aj štáty. Niet štátu na svete, ktorý by nebol zadlžený voči svetovému bankovému systému. A tak štát jednoducho prenesie dlhy na občanov väčšinou cez napriame dane a banky sú potom veľmi a veľmi ochotné požičiavať štátu. Najlepšie je to vidieť na vnútornom a vonkajšom dlhu ekonomiky USA. Pokiaľ vezmeme chudáka občana štátu, ten bankám bezpečne zaplatí dlhy za zlodejčinu a chyby politikov.

 Nedajbože, že kontrolujete prevod z jedného vlastného účtu na druhy svoj vlastný, alebo iný účet zaznamenáte niečo čudné. To čudné sa volá totiž "overnight", banka má peniaze zaistené a celú noc s nimi môže nakladať podľa seba. Z vášho účtu už odišli a oni ich ale do clearingového centra pošlú až nasledujúci deň ráno o siedmej. Dovtedy sú ich. A môžu tak si s nimi robiť, čo chcú. Samozrejme, pri „pár eurách“ jedného klienta sa to až tak neoplatí. Ale pokiaľ je takýchto klientov viacero, benefit zisku z obratu takýchto peňazí je zaujímavý. Čo sa týka podržania platby, legislatíva banke takýto postup umožňuje. Banka tak neokradla nikoho, ale mala by aspoň upozorniť, že kedy prevod reálne prebehne, aby ste sa nedostali do problémov.

 Je možné sa brániť ? Dá sa povedať, že áno. Platiť všetko, kde sa to len dá v hotovosti. Je možné brániť sa aj nákupom plnohodnotných peňazí v podobe certifikovaných mincí a zliatkov drahých kovov. Žiť od výplaty k výplate čo dnes je už nemalý problém. Je možné využiť celú škálu nástrojov alternatívnych ekonomík a podobne. A tak slogan Warrena Bufetta „Banka:  Vaše peniaze nie sú stratene, ale ich má niekto iný...“  premeníme bežný na oznam Banky: "Vaše peniaze nie sú stratené, ale vlastníme ich my."

 Takýto oznam by vás už asi poriadne vytočil. Tak vám niečo zacitujem: "***Máte už plné zuby sveta bánk, kde vládnu iba finančníci? Tak si vyberte peniaze z účtov a banky zničte."*** Tak znie slogan bývalého slávneho francúzskeho futbalistu a ikony Manchestru United Erica "The Kinga“ Cantonu, ktorý zaujal státisíce návštevníkov servera YouTube. Dúfam, že sa až sem v nerovnom vzťahu k bankám nedostaneme.

***Z poznámok spoluautorov Jána Šályho, Petra Kasalovského a Peter Čatloš***

**Slovenský dodatok**

**alebo**

**Ako oddialiť prechod na autokratický režim ?**

Z makroštatistiky SR je zrejmé, že napríklad cenová hladina sa za posledných 20 rokov viac ako zdvojnásobila. Tovar a služby, ktoré si mohol Slovák kúpiť pred dvadsiatimi rokmi za ekvivalent 100 euro, v súčasnosti stoja zhruba 215 euro. Inak povedané, kúpna sila peňazí klesla za tento čas o zhruba 54 %. Toto je posvätené naším sociálne riadeným štátom. Hoci v minulosti bolo úročenie vkladov vyššie ako dnes. Aj tak sa väčšinou nevyrovnalo  relatívne vysokej inflácii, najmä ak zoberieme do úvahy náš výnos z práce očistený o dane.

Tohto roku a v ďaľších to bude takpovediac hýbať s vkladmi, ale aj s doterajším pokojom duší sporiteľov – vkladateľov. Už je to vidieť na cenách. To, čo banky ponúkajú ako superprodukty, je tak akurát pyramídová hra s Čiernym Petrom na konci a pár rentiermi ťažiacimi z nakradnutého kapitálu už v samotnej výrobe.

Záchrannou brzdou môže byť **všeobecná progresívná kapitálová daň**. Tá nemusí byť pri súčasných objemoch vysoká, postačí aj 1,2-1,58 %, alebo sa námezdný pracujúci môže ísť pásť aj so svojimi vkladmi. Potom už je možnosťou iba nákup fyzického zlata, ale na ten však chudoba nemá. Dlh tohoto štátu je vždy príjmom súkromného sektoru. Dlh pôsobí na stratu pracujúcich viac doma ako v zahraničí, ale s výnimkou bývalých sockrajín, ktoré sú hospodárskymi vazalmi Nemecka, Francúzska, Holandska a spol.

V spomínaných domíniách je realita len trochu iná, ale aj tak tam platí presne to, čo u nás doma, že základom súkromného bohatstva je verejná chudoba. Ak porovnáme úroky našich dlhov s výdajmi na vzdelanie, tak je to otrasné zistenie. A potom sa tu niekto politicky odbavuje na školstve. Myslím, že s hrou na sociálny štát, či dokonca na komunizmus je treba skončiť a vyšliapnuť si do hospodárskej sféry. A to bude bolieť toho, kto je schopný požičiavať štátom a kšeftovať so štátom. Treba totiž posilniť ochranu verejného majetku na úroveň, ktorá by tu bola, aby jednotlivci nemohli rozhodovať o bytí a nebytí ľudí. V podstate tak zabrániť, alebo aspoň oddialiť vznik autokratického režimu.

1. **)** Obrat na trhu papierového zlata, len v podobě futures \*) na zlato sa odhaduje zhruba na 360 mld. USD mesačne. Ale fyzická dodávka zlata sa uskutočňuje iba za 280 mil. USD mesačne. To vytváří na trzích papírového zlata proti zlatu fyzickému pomer viac ako 1000:1. [↑](#footnote-ref-1)
2. ) <https://sk.wikipedia.org/wiki/Eurobankovka#Rozdiely_v_syst%C3%A9me_%C4%8D%C3%ADslovania> [↑](#footnote-ref-2)
3. ) Modern Money Mechanic - <http://www.rayservers.com/images/ModernMoneyMechanics.pdf> [↑](#footnote-ref-3)